নুরুল ইসলাম বাবুল (৩ মে ১৯৪৬ - ১৩ জুলাই ২০২০) একজন বাংলাদেশী ব্যবসায়ী ও মুক্তিযোদ্ধা ছিলেন। তিনি বাংলাদেশে শিল্পোদ্যোক্তা হিসেবে যমুনা গ্রুপ প্রতিষ্ঠাতা করেন।  ২০২০ সালের হিসেবে দেশের বেসরকারি খাতে আয়ের দিক থেকে নেতৃত্ব দিচ্ছেন এমন শীর্ষ ২৩টি বড় গ্রুপ বা কোম্পানির একটি হিসেবে যমুনা গ্রুপের নাম যুক্ত করা হয়।   জন্ম ও পারিবারিক জীবন  নুরুল ইসলাম ৩ মে ১৯৪৬ সালে ঢাকার নবাবগঞ্জের চুড়াইন ইউনিয়নের কামালখোলা গ্রামে জন্মগ্রহণ করেন। তার পিতা আমজাদ হোসেন ও মাতা জোমিলা খাতুন। বাবুলের স্ত্রী সাবেক মহিলা ও শিশুবিষয়ক প্রতিমন্ত্রী, ঢাকা-১ আসনের সাবেক সংসদ সদস্য ও একাদশ সংরক্ষিত মহিলা আসনের সাংসদ সালমা ইসলাম। তার সন্তানেরা হলেন: শামীম ইসলাম, রোজালিন ইসলাম, মনিকা ইসলাম এবং সনিয়া ইসলাম। সন্তানেরা বর্তমানে যমুনা গ্রুপের পরিচালক হিসেবে দায়িত্ব পালন করছেন।   কর্মজীবন  ১৯৭১ সালে বাংলাদেশের স্বাধীনতা যুদ্ধে নুরুল ইসলাম বাবুল মুক্তিযোদ্ধা হিসেবে অংশগ্রহণ করেন। ১৯৭৪ সালে তিনি যমুনা গ্রুপ প্রতিষ্ঠা করেন। ১৯৭৫ সাল থেকে এই প্রতিষ্ঠানে বৈদ্যুতিক যন্ত্রাংশের উৎপাদন শুরু হয়।  বস্ত্র, ইলেকট্রনিক,  ওভেন গার্মেন্টস, রাসায়নিক, চামড়া, পানীয়, টয়লেট্রিজ, মোটরসাইকেল এবং আবাসন খাতে তার ব্যবসা ছিল। তিনি যমুনা ফিউচার পার্ক, বাংলা দৈনিক যুগান্তর পত্রিকার ও যমুনা টেলিভিশনের প্রতিষ্ঠাতা ছিলেন। ২০০২ সালে তিনি যমুনা ফিউচার পার্ক স্থাপনার কাজ শুরু করেন।   প্রতিষ্ঠিত প্রতিষ্ঠানসমূহ   দৈনিক যুগান্তর, জাতীয় দৈনিক   যমুনা টেলিভিশন  যমুনা ফিউচার পার্ক, শপিংমল  যমুনা হোটেল অ্যান্ড রিসোর্টস লিমিটেড  ক্রাউন বেভারেজ লিমিটেড    যমুনা নিটিং অ্যান্ড ডায়িং লিমিটেড   যমুনা ডেনিমস লিমিটেড   যমুনা স্পিনিং মিলস লিমিটেড   শামীম স্পিনিং মিলস লিমিটেড   শামীম কম্পোজিট মিলস লিমিটেড   শামীম রোটোর স্পিনিং লিমিটেড   শামীম গার্মেন্টস   যমুনা ডেনিমস গার্মেন্টস   যমুনা ডেনিমস ওয়েভিং লিমিটেড   প্যাগাসাস লেদারস লিমিটেড   যমুনা ডিস্ট্রিলারি লিমিটেড   যমুনা ওয়েল্ডিং ইলেক্ট্রোড লিমিটেড   যমুনা ইলেকট্রোনিক্স অ্যান্ড অটোমোবাইলস   যমুনা টায়ার অ্যান্ড রাবারস ইন্ডাস্ট্রিজ   যমুনা পেপারস মিলস   যমুনা আয়রন অ্যান্ড স্টিল মিলস লিমিটেড   যমুনা গ্লাস ইন্ডাস্ট্রিজ   যমুনা পাওয়ার লিমিটেড   যমুনা প্রিন্টিং অ্যান্ড পাবলিশিং লিমিটেড  যমুনা ফ্যান অ্যান্ড ক্যাবলস লিমিটেড   যমুনা পলি সিল্ক লিমিটেড   যমুনা লজিস্টিক অ্যান্ড শিপিং লিমিটেড   যমুনা বিল্ডার্স লিমিটেড   যমুনা গ্যাস লিমিটেড   হোলসেল ক্লাব লিমিটেড  যমুনা ওয়াশিং   হুরিয়ান এইচটিএফ লিমিটেড   যমুনা মিডিয়া লিমিটেড   লন প্রসেসিং লিমিটেড   যমুনা ইলেকট্রিক ম্যানুফ্যাচারিং  যমুনা ফুডস লিমিটেড   হোরক্যাচার লিমিটেড   যমুনা ব্রেয়ারি অ্যান্ড বেভারেজ লিমিটেড   যমুনা ডেনিমস টেকনোলজি লিমিটেড   বিতর্ক ও সমালোচনা  ২০০৩ সালে রিয়েল এস্টেট প্রকল্পের ড্রেজার কর্মী হত্যার অভিযোগে তিনি গ্রেফতার হন। ২০০৪ সালে আইন শৃঙ্খলা রক্ষাকারী বাহিনী তাঁর বাড়িতে অভিযান চালায়। তৎকালীন স্বরাষ্ট্রমন্ত্রী লুৎফুজ্জামান বাবর অভিযান পর্যবেক্ষণ করেন এবং প্রধানমন্ত্রীর কার্যালয় থেকে অনুমতি নেন বলে জানা যায়।  ২০০৩ সালের বিনিয়োগ বোর্ডের তৎকালীন চেয়ারম্যান ও আমার দেশ পত্রিকার প্রতিষ্ঠাতা মাহমুদুর রহমানকে প্রাণনাশের হুমকি দেওয়ার অভিযোগে তাকে বাংলাদেশ পুলিশ গ্রেফতার করে। পরে তিনি জামিনে মুক্তি পান। তার বিরুদ্ধে সাভারে জমি দখলের অভিযোগ আনা হয়। বাংলাদেশের সাবেক স্বরাষ্ট্রমন্ত্রী লুৎফুজ্জামান বাবর তার বিরুদ্ধে হুমকির অভিযোগে মামলা দায়ের করেন। ২০০৭ সালে দুর্নীতি, অবৈধ সম্পত্তি এবং রাষ্ট্র বিরোধী কার্যকলাপে জড়িত থাকার অভিযোগে তাকে গ্রেফতার করা হয়। ২০১৩ সালে তার বিরুদ্ধে কর ফাঁকি এবং আয় সম্পর্কে মিথ্যা তথ্য প্রদানের অভিযোগে জাতীয় রাজস্ব বোর্ড মামলা দায়ের করা হয়। এনবিআর যমুনা গ্রুপের ৭টি কোম্পানির বিরুদ্ধে মামলা দায়ের করে। ২০১৩ সালে পুলিশ প্রাক্তন রাষ্ট্রপতি এইচএম এরশাদের বাসা থেকে বাবুলকে গ্রেপ্তারের চেষ্টা করে।   মৃত্যু  নুরুল ইসলাম বাবুল ১৩ জুলাই ২০২০ সালে চিকিৎসাধীন অবস্থায় ঢাকার এভার কেয়ার হাসপাতালে মৃত্যুবরণ করেন। ১৪ জুন ২০২০ সালে করোনাভাইরাসে আক্রান্ত হয়ে তার কিডনি ক্ষতিগ্রস্ত হয়েছিল।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০২০-এ মৃত্যু বিষয়শ্রেণী:ঢাকা জেলার ব্যক্তি বিষয়শ্রেণী:বাংলাদেশের মুক্তিযোদ্ধা বিষয়শ্রেণী:বাংলাদেশী ব্যবসায়ী বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:বনানী কবরস্থানে সমাধিস্থ বিষয়শ্রেণী:বাংলাদেশী কর্পোরেশনের চেয়ারপার্সন